Fakta på lørdag

Fakta på lørdag er en norsk dokumentarserie som gikk på NRK-TV på lørdagskveldene fra 1985 til 2011.VG - TV-program, NRK (21.09.1985) Programmet besto oftest av innkjøpte utenlandske dokumentarfilmer. Disse var ofte av en noe mer triviell og mellommenneskelig natur enn mer tradisjonelle dokumentarfilmer. 

Oddvar Foss var en av programskaperne.Aftenposten TV&Radio (21.9.1985)

Første dokumentaren som ble sendt var britisk og handlet om en fars forsøk på å få tilbake sitt barn som har blitt kidnappet av moren. Programmet fikk svært god omtale av VGs TV-anmelder.VG - TV i helgen (23.09.1985, s.46) Den siste het «Hvit nigger» og gikk høsten 2011. Den omhandlet Ingvar Ambjørnsens forfatterskap. Programmet har gått sporadisk etter det.

 Priser og nominasjoner 
 Nominert til Gullruten 2005 i klassen beste TV-dokumentar for Ute av kontroll, historien om Blitz
 Nominert til Gullruten 2007 i klassen beste  aktualitets- eller faktaprogram for Holocaust – tidsvitner
 Gullruten 2009 til Robert Stengård i klassen beste klipp/redigering for Lykkens grøde
 Nominert til Gullruten 2009 i klassen beste TV-dokumentar for Lykkens grøde
 Gullruten 2012 i klassen beste TV-dokuemntar for Sju kammers – frontsøstrene
 Gullruten 2012 til Karoline Grindaker og Hilde K. Kjøs i klassen beste regi enkamera for Sju kammers – frontsøstrene
 Gullruten 2012 til Hilde K. Kjøs i klassen beste foto enkamera for Sju kammers – frontsøstrene

Referanser

Kategori:TV-produksjoner på NRK
Kategori:Norske TV-produksjoner fra 1980-årene
Kategori:Norske TV-produksjoner fra 1990-årene
Kategori:Norske TV-produksjoner fra 2000-årene
Kategori:Norske TV-produksjoner fra 2010-årene
Kategori:Norske dokumentarserier
Kategori:Gullruten for beste TV-program‎
Kategori:TV-program med vinnere av Gullrutens fagpris